b'\n_START_ARTICLE_\nVytautas Kvietkauskas\n_START_SECTION_\nBiografija\n_START_PARAGRAPH_\n1958\xe2\x80\x931969\xc2\xa0m. mok\xc4\x97si Kauno Jono Jablonskio ir  Vilniaus 23-oje vidurin\xc4\x97je mokykloje. 1969\xe2\x80\x931974\xc2\xa0m. studijavo Vilniaus universiteto Istorijos fakultete, \xc4\xafgijo \xc5\xbeurnalisto specialyb\xc4\x99._NEWLINE_Nuo 1973\xc2\xa0m. LSSR valstybinio radijo ir televizijos komiteto korespondentas, radijo laidos automobilininkams \xe2\x80\x9eSankry\xc5\xbea\xe2\x80\x9c redaktorius, laid\xc5\xb3 \xe2\x80\x9eKeliai, ma\xc5\xa1inos, \xc5\xbemon\xc4\x97s\xe2\x80\x9c, \xe2\x80\x9eLabas rytas\xe2\x80\x9c ved\xc4\x97jas. 1983\xe2\x80\x931993\xc2\xa0m. Lietuvos televizijos informacijos laid\xc5\xb3 redakcijos vyriausiojo redaktoriaus pavaduotojas, vyriausiasis redaktorius bei laid\xc5\xb3 ved\xc4\x97jas, informacin\xc4\x97s laidos \xe2\x80\x9ePanorama\xe2\x80\x9c redakcijos vyriausiojo redaktoriaus pavaduotojas, vyriausiasis redaktorius. Reng\xc4\x97 laidas automobilizmo ir eismo saugumo klausimais._NEWLINE_1990\xe2\x80\x931992\xc2\xa0m. Lietuvos Respublikos Auk\xc5\xa1\xc4\x8diausiosios Tarybos deputatas.  Lietuvos pramoninink\xc5\xb3 asociacijos spaudos skyriaus vadovas. 1994\xc2\xa0m. \xc4\xafsteig\xc4\x97 Vilniaus televizij\xc4\x85 ir tapo jos direktoriumi. 1996\xe2\x80\x931997\xc2\xa0m. Nacionalinio radijo ir televizijos generalinis direktorius.  1997\xe2\x80\x932000\xc2\xa0m. Vilniaus TV direktorius, reng\xc4\x97 laidas Lietuvos politinio ir ekonominio gyvenimo temomis. 2000\xe2\x80\x932004\xc2\xa0m. LR Seimo narys, Naujosios s\xc4\x85jungos (NS) frakcijos seni\xc5\xabno pavaduotojas.  2003\xe2\x80\x932004\xc2\xa0m. Europos Parlamento steb\xc4\x97tojas, tikrasis narys.  D\xc4\x97l ky\xc5\xa1ininkavimo skandalo, pavie\xc5\xa1inus slapta \xc4\xafra\xc5\xa1yt\xc5\xb3 pokalbi\xc5\xb3 i\xc5\xa1klotines, pasitrauk\xc4\x97 i\xc5\xa1 partijos ir i\xc5\xa1 Seimo.  2005\xe2\x80\x932008\xc2\xa0m. Lietuvos savivaldybi\xc5\xb3 asociacijos direktorius. 2008\xe2\x80\x932009\xc2\xa0m. UAB \xe2\x80\x9eBalto Media\xe2\x80\x9c generalinis direktorius. Bendradarbiauja LRT radijuje, rengia savaitines laidas \xe2\x80\x9eAktualij\xc5\xb3 studija\xe2\x80\x9c ir \xe2\x80\x9eSankry\xc5\xbea\xe2\x80\x9c._NEWLINE_1995\xe2\x80\x931997\xc2\xa0m. (LDDP s\xc4\x85ra\xc5\xa1e) Vilniaus miesto savivaldyb\xc4\x97s tarybos narys. 2000\xe2\x80\x932004\xc2\xa0m. Naujosios s\xc4\x85jungos (socialliberalai) narys, NS tarybos narys, NS Prezidiumo narys, NS Informacinio centro vadovas._NEWLINE_Lietuvos \xc5\xbeurnalist\xc5\xb3 s\xc4\x85jungos narys. Buvo Regionini\xc5\xb3 televizij\xc5\xb3 asociacijos prezidentas. 1990\xe2\x80\x932005, 2009-2017\xc2\xa0m. Lietuvos parolimpinio komiteto prezidentas, buvo Europos parolimpinio komiteto vykdomojo komiteto, Lietuvos sporto tarybos, Lietuvos invalid\xc5\xb3 reikal\xc5\xb3 tarybos prie LR Vyriausyb\xc4\x97s narys.  Lietuvos Nepriklausomyb\xc4\x97s Akto signatar\xc5\xb3 klubo, Vilniaus Rotary klubo narys. Nuo 2018 m.Lietuvos \xc5\xbeurnalist\xc5\xb3 s\xc4\x85jungos Vilniaus skyriaus pirmininko pavaduotojas.'